Дерогации, предоставени през първата година на прилагане на РКД ОММ ОВММ AT 0 2 BE 0 1 DK 0 1 EE 3 0 ES 0 1 FI 3 1 FR 0 11 IT 0 4 LT 3 1 PL 4 7 RO 1 0 SI 0 1 Общо 14 30

Източник: проучване на Комисията сред НРО (юни 2018 г.)

Както се и очакваше, ОВММ са основните ползватели на дерогацията за целите на устойчивостта, предвид специфичното им положение на пазара на едро на роуминг (вж. раздел 5.6). През първата година на прилагане на РКД около 2/3 от дерогациите са предоставени на ОВММ (30 спрямо 14). Това все пак представлява малка част от съществуващите в Съюза и наброяващи повече от 330 ОВММ. Повечето доставчици, на които е предоставена дерогация, имат малък пазарен дял в съответните техни държави.

Що се отнася до ОММ, общо четири са държавите членки, в които на всички ОММ е предоставена дерогация за целите на устойчивостта; това са Естония, Финландия, Литва и Полша (в последната едва от 2018 г. насам). Дерогация за целите на устойчивостта е предоставена също така на най-малкия ОММ в Румъния. Характерни за тези страни са особено ниските цени на мобилните данни и големият нетен изходящ роуминг трафик. Поради това операторите в тези държави са били в най-голяма степен склонни да прибягнат до предвидената в Регламента относно роуминга дерогация, за да не бъде засегнато равнището на националните цени на тези пазари. Напротив, както и се очакваше, не са предоставяни дерогации на ОММ в държавите членки, които са нетни получатели на входящ роуминг трафик.

Във всички горепосочени случаи операторите са ползвали пестеливо дерогациите и са въвели надценки само в рамките на една подгрупа от своите тарифни планове, така че по-голямата част от изходящият роуминг трафик от тези държави да продължи да се ползва от РКД (вж. раздел 4.2). Освен това в много случаи максималните надценки, позволени от НРО, са по-ниски от пределните цени на едро за роуминг.

През втората година на прилагане на РКД не е предоставена нова дерогация освен подновяването на вече предоставени дерогации. Във Франция не са подновени малко на брой дерогации, а в Дания — единствената предоставена дерогация. В другите държави членки дерогациите с изтекъл срок са били подновени от НРО след разглеждане на новите заявления, подадени от операторите. В повечето случаи новите максимални надценки, позволени от НРО, са по-ниски от тези при първите дерогации.

Комисията следи отблизо дерогациите, предоставяни и подновявани от НРО, за да гарантира необходимата последователност в прилагането на Регламент за изпълнение (ЕС) 2016/2286 на Комисията в рамките на Съюза. Комисията прикани НРО да проявяват също толкова остра бдителност при прегледа на заявленията за дерогация. НРО разполагат с правомощието да преразгледат своите решения по време на срока на валидност на предоставена дерогация във връзка с настъпили промени и/или постъпила нова информация, касаещи положението на оператора. Комисията очаква дерогациите постепенно да отпаднат, особено от 2019 г. нататък, когато ще станат факт по-осезаеми намаления на регулираните пределни цени на едро за мобилни услуги за данни, с което ще се подобри устойчивостта на РКД в тези държави.

6Ефект от РКД на националните пазари

Тенденцията към намаляване на националните цени се запазва като цяло в рамките на ЕС/ЕИП

Според проучването „Mobile Broadband Prices in Europe 2018“ , в периода от февруари 2017 г. до февруари 2018 г. (т.е. от 3 месеца преди въвеждането на РКД до 9 месеца след това) не е наблюдавана тенденция към увеличаване на националните цени.

Напротив, видно от таблиците по-долу, в интервала между тези две дати средната цена в ЕС е намаляла при всички тарифни планове, обединяващи гласови повиквания и данни, както и при тарифните планове, включващи само данни, както следва:

100 MB, 30 повикв. 500 MB, 100 повикв. 1 GB,

300 повикв. 2 GB,

900 повикв. 2 GB,

100 повикв. 5 GB,

100 повикв. Промяна в средната цена в ЕС при тарифните планове, обединяващи гласови повиквания и данни -14 % -6 % -6 % -5 % -16 % -20 % 256 MB 512 MB 1 GB 2 GB 5 GB 10 GB 20 GB Промяна в средната цена в ЕС при тарифните планове, включващи само данни -10 % -14 % -5 % -12 % -4 % -6 % -16 %

Според това проучване само в пет държави членки е наблюдавана тенденция към повишаване на цените при пакетите, които включват гласови повиквания и данни (BG, IE, LV, MT, SE), докато в дванадесет други държави членки е наблюдавана тенденция към тяхното понижаване (AT, BE, FR, DE, HU, IT, NL, PL, PT, RO, ES, UK). Цените в останалите държави членки остават стабилни или при тях се наблюдава смесена тенденция, изразяваща се в намаление при някои тарифни планове и увеличение — при други.

Твърде сходна е ситуацията при пакетите, включващи само данни. В пет държави членки е наблюдавана тенденция към повишаване (HR, DK, EE, LT, MT), докато в осем други държави членки е наблюдавана тенденция към понижаване (FI, FR, IE, IT, NL, PL, SE, UK).

Подобни тенденции не се отклоняват съществено от наблюдаваните през предходните години, като се има предвид също така променящото се ниво на зрялост на услугите за данни.

Продължава да нараства използването на мобилния широколентов достъп и да се разширява покритието с 4G мрежи

Въвеждането на РКД изглежда не е повлияло нито в положителен, нито в отрицателен аспект на използването на мобилния широколентов достъп, нито изглежда да е засегнало инвестициите, влагани от мобилните оператори в разширяване на своите 4G мрежи.